Rurrenabaque
<s>Rurrenabaque je grad od 13,446 i općina od 25,035 stanovnika na sjeveru Bolivije u Departmanu Beni.</s>

<s>Karakteristike 
Rurrenabaque se prostire duž desne (istočne) obale Rijeke Beni udaljen 430 km sjeverno od glavnog grada La Paza.</s><s>Većina stanovnika su domorodački Tacane, koji još uvjek govore svoj jezik.</s>

<s>Historija</s>

<s>Prvi španjolski Istraživači pojavili su se u tom kraju -1564., u potrazi za rudama.</s><s>Taj rijetko naseljen kraj za Pretkolumbovskih vremena bio je dom indijanaca Tacana.</s><s>Ubrzo nakon njih stigli su prvi franjevački misionari, koji su manje od sto godina uspjeli osnovati 14 misija, koje su imale za cilj evangelizirati domoroce.</s>

<s>Rurrenabaque je osnovao u februaru 1844. poduzetnik Manuel Mendez Abrego, kao centar za sakupljanje kaučuka i kore kininovca iz okolnih džungli.</s><s>Na tim artiklima je prosperirao krajem 19. vijeka, pa se u njega doselilo puno novih stanovnika sa Anda.</s><s>Prodaja kinina i kaučuka splasnula je 1920-ih, pa se privreda orjentirala na eksploataciju drva i brazilski orah koji su transportirani šleperima niz rijeku.</s>

<s>Prva cesta do La Paza izgrađena je 1980-ih, pa je donekle otklonjena dotadašnja izolacija.</s><s>Drvna industrija bila je motor razvoja grada skoro do kraja 20. vijeka, ali je i to splasnulo iscrpljivanjem vrijednih vrsta drva i osnivanjem Nacionalnog parka Madidi.</s>

<s>Danas je poznata turistička destinacija zbog Nacionalnog parka Madidi i Rezervata biosfere Pilon Lajas.</s><s>Cestom N°8 povezan je La Pazom i Brazilom, do kog je moguće doći i rijekom, uz to ima i aerodrom (IATA: RBQ, ICAO: SLRQ).</s>

<s>Izvori</s>

<s>Vanjske veze</s>

<s>Gobierno Autonomo Municipal de Rurrenabaque  (stranice općine na Facebooku)</s>

<s>Gradovi u Boliviji</s>

